Отчетен Доклад

На НЧ „Земеделец – 1903“

за 2021 г.

Уважаеми дами и господа,

Читалището е средище на духовността. Място, където хората общуват, четат, споделят своите занимания и интереси, създават любителско изкуство, и празнуват - то е брънка от културния живот в страната.

**1.Дейност на Читалищното настоятелство:**

През отчетния период ЧН е провело 6 заседания за обсъждане на възникнали проблеми и отчитане на извършените дейности. Определяне на датите, начина на провеждане и финансирането на по големите мероприятия. Сформирането на бригада за почистване на парка пред библиотеката /място за игра на децата/. За поддръжката и обогатявянето на материално техническата база. Взетите решения са протоколирани.

**2. Библиотечна дейност:**

В читалищната библиотека „Чудомир“ освен предлагането на книги за четене в дома и читалнята, предлагаме свободен достъп до интернет чрез две компютърни клетки за клиенти и копиране. За да могат заетите през деня да ползват услугите ни, библиотеката работи всеки петък до 20.00 часа.

Библиотеката разполага с фонд от 5 181 библиотечни единици.

Новонабавените книги приз 2021 г са 85 бр. от тях 7 тома закупени със собствени средства на стойност 71.89 лв. и 78 броя книги дарени от: Юлка Симеонова, Гинка Ливнова,Явор Хубанов и община Шумен.

- Броят на читателите е - 83;

- ново регистрирани през 2021г. – 4;

- брой посещения за дома – 958;

- в читалня – 246.

В библиотеката са проведени 4 броя лекции, здраве, музика,астрономия и литература.

За най малките, един път седмично се организира детска читалня /каки и батковци четат книжки на малчуганите в приятната обстановка на книгите/.

По повод 145 години от гибелта на Панайот Волов.

Изложба и лекция „Непознатия Волов”- лектор Милена Георгиева – КМ Панайот Волов

**3. Културно –масова дейност:**

Читалището ни е единствената културна институция в населеното място. То е място за социални контакти.Тук се пазят и пресъздават народните традиции и обичаи.

Клубната дейност се осъществява от двата клуба

Клуб „Градинарство и Клуб „Обичам да плета“.

Разполагаме с два певчески състава, дует и солов изпълнител.

ФГ „Детелини“ – за автентичен и обработен фолклор;

Фолклорен дует . Вълчеви

ВГ за Стари градски и популярни песни „Пей сърце“ със солист Русанка Генова.

Те участват във всички празници организирани от читалището и представят селото ни на събори и фестивали в страната и региона.

Новооткритата фолклорна танцова група временно прекрати репетиции. Искрено се надяваме скоро да започнат отново.

Проведени културни мероприятия през 2021 г.

Бабин ден - Изложба базар на плетива – клуб „Обичам да плета”.

Свети Трифон Зарезан – пресъздаване на обичай „Зарязване на лоза“.

3-ти Март „ Национален празник на България“ -Поднасяне на венци и цветя пред паметника на Панайот Волов в центъра на селото.

Трета поредна година с хорото на мегдана за единението на всички българи.

Цветница – клуб градинарство направиха разсад на цветя и раздадоха на жителите за засаждане в парка и пред домовете си.

Организирахме бригада за почистване и облагородяване на парка пред библиотеката – място за игри на децата.

Традиционен конкурс за рисунка на асфалт „Ваканция здравей”.

Детско парти, където бяха наградени отличените в конкурса и обсъдихме летните занимания.

„Цветна Феерия“ –емблематичен празник на селото. Празничен концерт, базар на цветя и народно веселие.

Проведени бяха с децата, два похода в полето:

„Еньов ден” за бране на билки и нощен поход за наблюдаване на звездното небе.

Екскурзия до град Плиска - децата посетиха „Дворът на кирилицата”;

В КМ „Панайот Волов” в град Шумен децата бяха посрещнати от Милена Георгиева и научиха много за живота и делото на революционера Панайот Волов – патрон на нашето село. Там бе проведен и урок по родолюбие от НЧ „Пробуда -1958” гр.Шумен;

По повод 165 години Читалищно дело – посещение на едно от първите читалища в България НЧ „Добри Войников”.

„Рисувай с мен” със Свилен Петров - дигитално рисуване и дизайн.

През цялото лято много спортни занимания и забавни игри.

Децата представиха читалището ни в два конкурса:

* Теодор и Никола Владимирови и Тони Вилиян Тенев участваха в IX Национален конкурс „Българската народна приказка в картинки” и донесоха групова награда.
* Със снимки от посещението си в КМ „Панайот Волов,

Тони Тенев, Митко и Иван Димитрови бяха отличени с дипломи и награди във II онлайн фотоконкурс „Моят възрожденски Шумен” .

От дълги години в читалището се събират снимки и материали за историята на селото. През изминалата година успяхме да заснемем филма „Село с името на Волов – вчера, днес и утре”. Филмът бе представен в две поредни съботи .

Певческите формации с много ентусиазъм и репетиции се подготвиха и подадоха заявки за участие във НФС „Автентичност и съвремие”гр. Попово на 12.90 21г.;

НФ „Напевите на Янтра” в село Стръмен русенско на 18.09 и НФ „Ритъмът на България” гр. Ловеч на 26.09.21г. По известни причини фестивалите бяха отменени.

Измина една необикновена трудна година, но независимо от сложните обстоятелства ние изпълнихме голяма част от планираните дейности.

Председател: …………………………..

/ Илиян Стойчев/

Секретар: ………………………………..

/ Нели Хубанова/